London on suur. London on kaunis. London on kirju. Ja just sellises paigas on eriti hea terasid sõkaldest eraldada. Lääne-Euroopa võimsaim kants ja sillerdava välismaa prototüüp - seal saame kõik seda, millest elu aeg unistanud oleme. Kohe alguses sain ma 7. juuli terroristide pommirünnakud, natuke peale seda sain süütu Brasiilia noormehe tapmise Londoni metroos Metropolitan Police'i poolt, sellele järgnesid uued pommikatsed ja teadmine, et igal hommikul tööle minnes on raudselt ühest sinu rongiliinil asuvast peatusest leitud kahtlane kott või pagas, mille tõttu rong vähemalt 15 minutit paigal seisab. Sealt edasi hargneb lugu juba etteaimatava stsenaariumi järgi - sa jääd juba 3. korda nädala jooksul tööle hiljaks, sul ei ole enam tööd, sa ei leia ka kahe järgneva nädala jooksul uut tööt, sa sööd maisihelbeid ja teed kuu aega järjest "ah ha haaa".